OzLabs/hebrew-wiki-articles huggingface dataset:
חדקן פרסי

חדקן פרסי (שם מדעי: Acipenser persicus) הוא מין של דג סחוס גרמי ממשפחת החדקניים, החי בים הכספי, בים השחור ובנהרות שסביבו - במיוחד בוולגה, אורל, אראס והקורה והוא מצוי בסכנת הכחדה חמורה בטבע.

==תיאור==
החדקן הוא דג גדול שאורכו 1.3 עד 2 מטרים ומשקל של 20 עד 35 ק"ג, אך הפרטים הגדולים ביותר נרשמו באורך ומשקל של 70 ק"ג. הוא בעל גוון חום וכחלחל עם לוחיות סחוס בולטות לאורך גופו שצבעם אפור וביניהם קשקשים צהובים-חיוורים. החוטם מוארך עם זיפי חישה ארוכים והעיניים קטנות.

החדקן מטיל ביצים במים מתוקים אך הפרטים הבוגרים נודדים לים השחור או במזרח הים הכספי. החדקן מחפש מזון על קרקעית החול או הבוץ ובהם יונק טרף של דגים אחרים או של חסרי חוליות כמו שטצדאים, ימשושיים וחסילוני Mysida. הפרטים הבוגרים ניזונים ממזון גדול יותר מהצעירים.

החדקן מצוי בסכנה גדולה עקב דיג יתר להכנת קוויאר מביציו, היתקלות בסירות, זיהום וסיכור נהרות, בייחוד הנהרות בהם הוא משריץ צאצאים. בנוסף החדקן מתרבה לאט ורק במספר נהרות.

==קישורים חיצוניים==

== הערות שוליים ==

קטגוריה:חדקניים
קטגוריה:מגה-פאונה של אירואסיה
קטגוריה:דגי הים הכספי
קטגוריה:בעלי חיים שתוארו ב-1897
שבעה ירחים

שבעה ירחים הוא אלבום הבכורה של הצמד המוזיקלי הישראלי סטטיק ובן-אל תבורי. האלבום יצא לאור ב-6 ביולי 2021, על ידי חברות התקליטים גאגא בוקינג ו-Mobile1 Music. האלבום כולל הופעות אורח של ליאור נרקיס, נטע ברזילי, רן דנקר, רמי קלינשטיין, אגם בוחבוט ורון נשר.

==רקע והכרזה==
על האלבום הכריז סטטיק ב-26 ביוני 2021 באינסטגרם, יחד עם רמזים לשמות שבעת השירים באלבום.<ref></ref> מ-28 ביוני 2021, בכל יום בשבוע בשעה 20:00, מלבד שישי, יצא סינגל מתוך האלבום. הסינגל הראשון, הנושא את שם האלבום, הוא היחיד אותו מבצעים סטטיק ותבורי בלבד, כשהשאר הם שיתופי פעולה.

== ביקורות ==
אמיר שוורץ מ-ynet העניק לאלבום ביקורת שלילית, ואמר כי הוא "נטול הברקות אמיתיות ומציע פופ נוסחתי שאיננו אלא עוד זרוע עסקית אחת במותג המתרחב" וכי "הפופ הנוסחתי של סטטיק ובן אל מתנהג כמו אפליקציה, אבל לא לכל שימוש מושקע בטכנולוגיה אפשר להצמיד את תג המחיר של ווייז". גם בן שלו העניק לאלבום ביקורת שלילית, ואמר כי "הרעיון עצמו מוצלח, אבל המימוש המוזיקלי שלו חיוור למדי, רחוק מלהלהיב, ובעיקר לא מצדיק את הקונספט. התגעגעתם לעונג המתמשך, ההדרגתי, הרב־ממדי, שמעניקים אלבומי פופ טובים? לא תמצאו אותו ב'שבעה ירחים'".

דודי פטימר ממעריב אונליין כתב כי "זהו לא אלבום מושלם. יש בו דברים מיותרים, יש בו גם כמה רגעים משעממים, אבל יש בו כמה הברקות ששוות את הסבלנות וההמתנה, מציגות לראווה את הפופ הישראלי בשיא תפארתו וקדמתו המוזיקלית (וגם ההפקתית) ובהקשר זה, השלם עולה על סך חלקיו".

==רשימת רצועות==

==הערות שוליים==

קטגוריה:אלבומי בכורה מ-2021
קטגוריה:אלבומי סטטיק ובן-אל תבורי
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומי חברת Mobile1 Music
קטגוריה:אלבומי חברת גאגא בוקינג
Starving

"Starving" (בעברית: רעב) הוא שיר של הזמרת האמריקאית היילי סטיינפלד והצמד האמריקאי גריי, בהשתתפות המפיק הרוסי-גרמני זד. השיר נכתב על ידי חברי גריי מייקל טרוארטה וקייל טרוארטה, רוברט מקורדי, כריסטופר פטרוסינו ואסיה ווייטקר. הוא יצא ב־22 ביולי 2016, באמצעות ריפבליק רקורדס ויוניברסל מיוזיק גרופ. השיא נכלל במהדורה היפנית של מיני-אלבום הבכורה המורחב של סטיינפלד, Haiz. הוא משמש כסינגל השלישי והאחרון של האלבום.

== רקע ==
בראיון עם ניילון, אמרה סטיינפלד, "'Starving' הוא שיר על היכרות עם מישהו, היכרות עמוקה עד כדי כך שאף על פי שהיית מישהו לפני שהאדם הזה הגיע, מהרגע שפגשת אותו הוא נתן לך את השקפה חדשה כולה על עצמך ועל החיים. זה הרעיון שמאז שנכנסת לחיי הכל שונה, ולא ידעתי שזה יכול להיות שונה כל כך מאז שנכנסת לחיי."

== וידאו קליפ ==
וידאו קליפ בבימויו של דארן קרייג יצא ב־27 בספטמבר 2016. בו רואים את סטיינפלד רוקדת עם ארבעה רקדנים שהם ללא חולצה, כמו גם מופיע הסמל של גריי.

== מיקומי שיא ==

== קישורים חיצוניים ==

==הערות שוליים==

קטגוריה:שירי היילי סטיינפלד
קטגוריה:שירי זד
קטגוריה:שירים באנגלית
קטגוריה:שירי מוזיקת האוס אמריקאיים
Lucid

Lucid (בעברית: צלול) הוא שיר של הזמרת-יוצרת היפנית-בריטית רינה סאוואיאמה, שיצא ב-25 בנובמבר 2020, כסינגל הראשון מגרסת הדלוקס של אלבום האולפן הראשון שלה, Sawayama, וכסינגל השישי מהאלבום כולו, על ידי חברת התקליטים דירטי היט.

== רקע והוצאה==
ב-2 באוקטובר 2020, פרסמה סאוואיאמה לראשונה על שיתוף הפעולה העתידי עם בלאדפופ, כאשר צייצה "BloodPop X Rina Sawayama Coming soon" לצד תמונה פולארואידית עם הכיתוב "Mix Lucid".<ref></ref>

השיר הוא שיר דאנס-פופ העוסק ב"לחיית חיים אחרים באמצעות חלום". הוא נכתב על ידי סאוואיאמה, יחד עם ולורן אקווילינה בשנת 2018 על רצפת דירתה של הזמרת לפי סאונד ששלח להן בלאדפופ.<ref></ref> השיר הושווה לאלבומה של הזמרת ליידי גאגא, Chromatica משנת 2020, שהופק גם הוא על ידי בלאדפופ.<ref></ref><ref></ref>

השיר הצליח לצבור למעלה מ-14 מיליון השמעות ברשת הזרמת המדיה ספוטיפיי.<ref></ref>

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי רינה סאוואיאמה
קטגוריה:שירים באנגלית
קטגוריה:שירי דאנס-פופ
קטגוריה:שירים שנכתבו על ידי בלאדפופ
אליפות ישראל בהיאבקות חופשית 2013

אליפות ישראל בהיאבקות חופשית נערכה בבאר שבע ב-21 בדצמבר 2013

== נשים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום חמישי
|-
|44-48 ק"ג
|נירה וילצ'וק הפועל באר-שבע
|יקטיירינה בנדולה הפועל בית דני
|אסיה מישייב הפועל באר-שבע
---- אנה פיבנב מכבי ערד
|מזל יעקובוב הפועל באר-שבע
---- יוליה יבטיוחין הפועל באר-שבע
|-
|55 ק"ג
|ענת דוצ'נקו הפועל אשדוד
|אורטל יעקובוב הפועל הישגי באר-שבע
|תמרה פרנברוך הפועל הישגי באר-שבע
|-
|63 ק"ג
|גיניאפה חצ'ידזה מכבי בת ים
|דבורה דויטש קידום האבקות רחובות
|מרטה פרנברוך הפועל הישגי באר-שבע
---- ורוניקה קרסיוב הפועל הישגי באר-שבע
|ליזה יודייב מכבי ערד
---- אלינור עזריהאב הפועל הישגי באר-שבע
|-
|67-72 ק"ג
|מרגיט זכרוב מכבי אילת
|אלונה קובלנקו הפועל בית דני
|אוקסנה פבזנר מכבי ערד
|}

== גברים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום חמישי
|-
|50–55 ק"ג
|ולדיסלב גריסקו הפועל אשדוד
|דמיטרי זובקוב מכבי באר-שבע
|ניקולאי פרייפילד מכבי אשקלון
---- דניאל פופוב מכבי באר-שבע
|קיריל קצובה הפועל הישגי באר-שבע
---- מורז גפרוב מכבי נצרת עילית
|-
|60 ק"ג
|דוד בניאשוילי הפועל אשדוד
|אולג זבריד הפועל אשדוד
|ירוסלב גולדמן מכבי באר-שבע
---- דוד אליהו עוצמה בת ים
|דמיטרי רבקביץ הפועל אשדוד
---- דוד בולוגין עוצמה בת ים
|-
|66 ק"ג
|איגור גרטנר מכבי באר-שבע
|אמרך גסנוב עוצמה בת ים
|מנשה מישייב הפועל הישגי באר-שבע
---- חן אליהו עוצמה בת ים
|אוגטאי חסנוב מכבי בת ים
---- רומן לבנטל הפועל בית דני
|-
|74 ק"ג
|חנוך רחמין עוצמה בת ים
|יורי פוליאק מכבי באר-שבע
|מיכאל שמולקו מכבי נצרת עילית
---- מרק פופוב מכבי באר-שבע
|מקסים פלדמן הפועל אשדוד
---- ראובן צימקינד קידום האבקות רחובות
|-
|84 ק"ג
|מיכאל ציציאשווילי הפועל אשדוד
|דוד רדצ'נקו מכבי באר-שבע
|קלייד ציבולקין הפועל אשדוד
---- פיליפ דרגילב מכבי באר-שבע
|ולדיסלב בורדיני מכבי ערד
---- ארתור קוקשטל מכבי באר-שבע
|-
|96 ק"ג
|סרגיי קולסניקוב מכבי באר-שבע
|אנטולי שטיינגרט מכבי אשקלון
|איליה קלצנקו מכבי בת ים
---- אלכסנדר חרוביץ מכבי אשקלון
|איזת גסנוב הפועל הישגי באר-שבע
---- נימיטצאשוילי בקה עוצמה בת ים
|-
|96–120 ק"ג
|רוברט אבניסיאן מכבי ערד
|אליק רוטברג מכבי אשקלון
|יבגני זלסקי מכבי באר-שבע
---- מישל ריזמן מכבי באר-שבע
|ויקטור דורונקין הפועל הישגי באר-שבע
---- דמיטרי מושנקוב הפועל אשדוד
|}

== ראו גם ==
אליפות ישראל בהיאבקות יוונית-רומית 2013

== קישורים חיצוניים ==

* 

2013
קטגוריה:2013 בישראל: ספורט
קטגוריה:באר שבע: אירועים
Cobalt

קובלט (באנגלית: Cobalt) הוא משחק וידאו שפותח על ידי Oxeye Game Studio ופורסם על ידי Mojang Studios. המשחק שוחרר ב-2 בפברואר 2016 עבור Microsoft Windows וקונסולות Xbox 360 ו-Xbox One.

== משחקיות ==
=== מצבי משחק ===
קובלט כולל 5 מצבי משחק:
* Deathmatch: מצב משחק בו נוצרים כלי נשק שונים שמפוזרים על פני המפה, אותם יש לאסוף. שחקנים יכולים לשחק לבד או בקבוצות ב-Deathmatch ללא תשלום. עד 8 שחקנים יכולים לשחק במשחק מרובה משתתפים.
* Team Strike: בתחילת כל סיבוב, השחקנים קונים 1 מתוך 6 אפשרויות לחימה, שלכל אחת מהן יתרונות וחסרונות מסוימים. לאחר מכן השחקנים משחקים בקרבות 4 על 4 והקבוצה המפסידה בכל סיבוב מודחת. ברגע שקבוצה הודחה, מתחיל סיבוב חדש. בין כל משחק השחקנים יכולים לשחק במצב הנוכחי של הדמות שלהם, לתקן אותה, או למכור אותה כדי לקבל אפשרות לחימה חדשה. 8 שחקנים יכולים להשתתף במשחק מרובה משתתפים.
* Plug Slam: כמו ב-Deathmatch, כלי נשק שונים מפוזרים ברחבי המפה. לכל קבוצה יש שער שעליה יש להגן. במרכז המפה יש "תקע" שכל קבוצה צריכה להכניס לשער של הקבוצה היריבה. המנצחת היא הקבוצה שהכניסה את התקע לשער היריב הכי הרבה פעמים.
* Survival: במוד הזה יש גלים של התקפות על השחקנים. בתחילת כל גל השחקנים קונים ציוד ואז חייבים לשרוד התקפות, ומדי פעם מקבלים משימות לביצוע.
* Challenge: אתגרים תלויי זמן שבודקים את יכולותיהם של השחקנים במהירות ולחימה.
* Speed: אתגרים תלויי זמן שמחייבים את השחקנים לעבור בכל מיני מחסומים ומכשולים עד שהם מגיעים לסוף המסלול.
* Combat: גם מצב זה מבוסס זמן ויש לשחקנים יעדים להרוג בפרק זמן מוקצב מראש. הציון שלהם עולה על ידי ביצוע פעולות כמו הצלת אסירים וחיסול אויבים אופציונליים.

השחקנים משחקים כדמות הראשית, המכונה קובלט. חלק ממכניקות המפתח במשחק כוללות זמן קליע, גלגול (להסטת כדורים) ואגרופים שיכולים לגרום נזק ולהדוף פיצוצים, את כל אלה השחקן יכול לשלב יחד כדי ליצור רמת משחק מתקדמת.

== פיתוח ==
=== אלפא ===
קובלט שוחרר בשלב פיתוח האלפא שלו. עדכונים לגרסאות הבאות של המשחק יצאו בחינם. גרסת האלפא הייתה בתחילה זמינה רק עבור משתמשי מערכת ההפעלה Windows. גרסת macOS שוחררה ב-27 ביוני 2013, אולם המשחק הוכרז מחדש כבלעדי ל-Microsoft Windows וקונסולות Xbox 360 ו-Xbox One בכנס 2014 Gamescom.

המטרות העיקריות של גרסת האלפא הן:
* ניסיון הפעלת מצב מרובה משתתפים
* שיתופי פעולה מסחריים פוטנציאלים
* היכרות עם עורך השלבים

=== בטא ===
תוכניות נוספות תוכננו לשלב הבטא, כולל עורך שלבים מלא, שיתוף שלבים בין שחקנים בתוך המשחק, כמו גם יציאת המשחק ל-MacOS ולינוקס.

עם זאת, גרסת הבטא מעולם לא שוחררה רשמית. כאשר המשחק עזב את שלב האלפא והושק רשמית, הוא דילג ישר לגרסת הזהב שלו וכל התוכניות לבטא שוחררו בגרסה זו.

=== זהב ===
הגרסה הסופית של המשחק הכוללת כלים לשיתוף תוכן שנוצר על ידי משתמשים (בסטים), מצב סיפור (story mode) ומצב משחק מרובה משתתפים.

=== גרסת ה-xbox ===
המשחק תוכנת מחדש עבור Xbox 360 ו-Xbox One על ידי Fatshark.

== ביקורת ==
קובלט קיבל ביקורות "ממוצעות", על פי אתר ביקורת משחקי הווידאו Metacritic.

== קישורים חיצוניים ==
* 
* 

קטגוריה:משחקי גלילה צדדית
קטגוריה:משחקי Windows
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2016
קטגוריה:משחקי וידאו שפותחו בשוודיה
קטגוריה:משחקי פעולה ממוחשבים
קטגוריה:משחקי אינדי
אופל קרוסלנד

אופל קרוסלנד (באנגלית: Opel Crossland) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי אופל משנת 2017. היא הוצגה בינואר 2017<ref></ref> והגיעה לישראל במרץ 2018<ref></ref>.

== מפרט טכני ==
הקרוסלנד משווקת עם ארבעה מנועים.

היצע מנועי הבנזין כולל שני מנועי בנזין בנפח 1.2 ליטר ו-1.2 ליטר טורבו המספקים 83 כ"ס (מנוע 1.2 ליטר), 130 כ"ס (מנוע 1.2 ליטר טורבו<ref></ref>).

היצע מנועי הדיזל כולל שני מנועי דיזל בנפחי 1.5 ליטר טורבו המספקים 110 כ"ס (מנוע 1.5 ליטר טורבו<ref></ref>), 120 כ"ס (מנוע 1.5 ליטר טורבו).

ללקוחות ישנה אפשרות לבחור בין תיבת הילוכים ידנית בעלת חמישה או שישה הילוכים לתיבת הילוכים אוטומטית בעלת שישה הילוכים.

== מתיחת פנים שנת 2020 ==
באוקטובר 2020 הציגה אופל מתיחת פנים לקרוסלנד<ref></ref>. לפני מתיחת הפנים נקרא הקרוסלנד "אופל קרוסלנד X" ואחריה הסירה אופל את ה-"X" משמו. מתיחת הפנים כללה עיצוב חדש לפגוש הקדמי, כיול חדש למתלים, מערכת מולטימדיה מעודכנת ורמת גימור חדשה הנקראת "GS ליין".

== מכירות ==
להלן נתוני המכירות באירופה וישראל.
{| class="wikitable"
|+
!שנה
!אירופה<ref></ref>
!ישראל<ref></ref>
|-
|2017
|38,964
| -
|-
|2018
|95,180
|140
|-
|2019
|114,721
|241
|-
|2020
|91,411
|180
|}

== גלריה ==
<gallery widths="220" heights="135">
קובץ:Opel Crossland X IMG 0383.jpg|מבט קדמי
קובץ:Opel Crossland X Monrepos 2019 IMG 1938.jpg|מבט אחורי
קובץ:Opel Crossland X below Mt. Etna.jpg|מבט צדדי
</gallery>

== קישורים חיצוניים ==

* יובל לוי, [https://www.auto.co.il/article/roadcartest/134546-road-tests-opel-crossland אופל קרוסלנד – מבחן דרכים], באתר אוטו, 27 ביוני 2021

== הערות שוליים ==

קרוסלנד
קטגוריה:קרוסאובר
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2017
שטפן אולמן

שטפן אולמן (יש הכותבים סטפן, באנגלית: Stephen Ullmann ובהונגרית: אישטוון: Ullmann István) 31 ביולי 1914 - 10 בינואר 1976) היה בלשן ומחבר ספרים, מאבות חקר המשמעות (סמנטיקה). נולד בהונגריה ופעל רוב חייו באנגליה.

== קורות חייו ==
אולמן למד והוסמךברסיטת בודפשט, ואת התואר השלישי קיבלברסיטת גלאזגו שבסקוטלנד. במהלך מלחמת העולם השנייה עבד במחלקת התקשורת של ה BBC. עם תום המלחמה בשנת 1946 ועוד טרם סיים את תוארו, החל להרצות בחקר לשוני של כתבי עת עתיקים פילולוגיה, ובבלשנות (לינגוויסטיקה). בשנת 1950 הוסמך בתואר שלישי עם מאמר: עיקרון המשמעות (The principle of semantics) מאמר בעל חשיבות תהומית והשפעה רבה בתחום.

אולמן לימדברסיטת לידס שבאנגליה כפרופסור לצרפתית ולחקר כתבי יד של שפות רומאניות בין השנים 1953–1968 ואחר כך באוקספורד. בשנת 1974 התארח במשך חמישה חודשים במחלקת השפות הרומאניותברסיטה הלאומית האוסטרלית ושם הרצה את סדרת מאמריו על "מילים ומשמעותן".

עדות לצדקת טענותיו קיימת באופן נרחב בארכיונים רבים ברחבי אירופה. מאמריו וספריו תורגמו לשפות רבות - בין היתר לרוסית, צרפתית, יפנית וספרדית, ונלמדים כחלק בסיסי מלימודי הבלשנות ברחבי העולם.

בעודו צועד אל ביתו שבעיר קידלינגטון באנגליה נתקף בדום לב, ב-10 בינואר 1976 ובאותו יום מת. בעיתון הטיימס הלונדוני הוצג כאחד מהפילולוגים הנודעים ביותר באנגליה.

== דבריו לגבי משמעות והתפתחותה ==
אולמן חקר את התפתחותן של משמעויות מילים וביטויים לאורך זמן ועם שינוי המקום, ובמעברים בין שפות, ובעיקר את המעתקים הלשוניים - אותן מילים המשמשים במשמעות אחרת ממשמעותן המקורית, באופן מודע או בלתי מודע.

פרסום השערותיו בעניין באו בתקופה שבה חקר הלשון עבר מבדיקת השתלשלות מילים לחקר תיאורי ועל זמני, תוך תיאור הלשון בהווה ומציאת תופעות לשוניות עכשיויות (סינכרוניות) ונטישת הבלשנות הפוסקנית הישנה. אף שמאמריו עסקו בבלשנות משווה ובחקר השתלשלות הלשון (דיאכרוני), הייתה להם השפעה רבה על המחקר העדכני כיום, והם שולבו כפן נוסף ברובד חקר המשמעות (הסמנטיקה) של הבלשנות.

לדבריו ניתן למיין את השאלת המשמעות במעתק הלשוני לארבעה סוגים:
* השאלת משמעות מדימוי - מטפורה. לדוגמה: ילד "מתוק" - הילד מדומה לאוכל שטועמים ונהנים ממנו.
* השאלת תכונות - מטונימיה. לדוגמה: המשפט הזה אומר "דרשני!" - הוסיפו למשפט תכונה אנושית לפיו המשפט עצמו יכול לדבר, בתהליך האנשה.
* השמטת המובן מאליו - אליפסיס בלשני, כלומר שלוש נקודות או הביטוי וכוליה (וכו'). לדוגמה: יוחנן מלמד באנגלית ומרים ... בעברית. ומשמעותו: ...ומרים מלמדת אף היא בעברית.
* שיבושי לשון - אטימולוגיה עממית - השאלת משמעות הנובעת משגיאה. לדוגמה: תעריף עורף ראשים - יחוס שגוי של שורש שאינו של המילה, שכן המילה "תעריף" שאולה מערבית בשורש ער"ף שמשמעותו ידיעה, ולא מהשורש העברי ער"ף שמשמעותו קציצת איבר באיבחת חרב.

== פרסומים ==
(באנגלית אם לא צוין אחרת)
* עקרונות הסמנטיקה (1951)
* מלים ושימושן (1951)
* פרקים במשמעות צרפתית Précis de Sémantique Française (1952) (בצרפתית)
* שפה וסגנון (1964)
* הסגנון בעלילה הצרפתית (1964)
* משמעות וסגנון (1973)

==הערות שוליים==

קטגוריה:בלשנים ולשונאים הונגרים
קטגוריה:הונגרים שנולדו ב-1914
קטגוריה:הונגרים שנפטרו ב-1976
יעקב אבן מלכא

הרב יעקב אבן מלכא (או: בן מלכא, מכונה: מהריב"ם; סביב ה'תמ"ה<ref>לא ידוע על שנת לידה מדויקת, אך ידוע שזכה לזקנה מופלגת, ולכן יש להניח שנולד סביב ה'תמ"ה.</ref> 1685 - ה'תקל"א 1771) היה מדייני פאס, ואב בית הדין תטואן במאה ה-18, רבה של העיר ומקובל. ממחברי השו"ת 'נר מערבי'.

== קורותיו ==
נולד בפאס שבמרוקו לאביו רבי יוסף. את תורתו קיבל מרבני העיר פאס ומרבי יהודה בן עטר.<ref>מבוא למנחת יהודה (בן עטר) עמוד 41 הערה 85, מהדורת הרב פרופ' מ. עמאר.</ref> תחילה שימש כסופר בית הדין, אך עד מהרה נמנה לדיין לא רשמי בפאס עם רבי יעקב אבן צור, רבי שלם אדרעי, רבי סעדיה אפלאלו, ועוד. דייני פאס מתעדים החל משנת ה'תצ"ב, כי רבי יעקב החל להתנהג בצורה שאינה מכבדת את רבי יהודה בן עטר לשיטתם. עוד ייחסו לו חבריו הדיינים נטייה קיצונית לרצון להנהגה ושררה.<ref>ראו ב[https://www.nli.org.il/he/archives/NNL_ARCHIVE_AL002805488/NLI#$FL66073264 אתר הספרייה הלאומית].</ref> עד שסילקוהו מן הרבנות ומן העיר בכלל.<ref>מבוא הרב פרופ' משה עמאר לספר דברי שמואל, עמוד 40.</ref> באותה העת נחשב לבר פלוגתא של רבי יעקב אבן צור.<ref>החיד"א, שם הגדולים בערכו.</ref>

עקב כך, בשנת ה'תצ"ד (1734) נאלץ רבי יעקב לנדוד לעיר תטואן. בשנת ה'תק"ג לערך החל לכהן כדיין שלישי בבית הדין בראשות הרב מנחם עטיאה לצד רבי שלמה אבודרהם. מאוחר יותר, התמנה לאב בית הדין ונמנה עם הדיינים: רבי אפרים מונסונייגו, רבי יהודה אבודרהם, רבי יהודה קורייאט, רבי יהודה הלוי. הרבה להתכתב עם בתי הדין בערים שונות ברחבי מרוקו כמקובל אז באותם הימים. לימים בשנת ה'תצ"ח כשנדד רבי יעקב אבן צור לתטואן בעקבות הרעב השורר בפאס, קיבל מעמד מכובד מצד רבי יעקב אבן מלכא, עד שהיה חותם ראשון בפסקי הדין. יחסי כבוד וידידות נהגו בין השניים.<ref>ניתן לראות זאת מהתארים שכותבים השניים זה לזה בפתיחה לכל נידון הלכתי.</ref>

כמו כן ידוע שרבי יעקב עסק בתורת הקבלה, וזכה לתואר "המקובל האלהי".<ref>כך כינהו תלמידו רבי יעקב בן נאים בשו"ת זרע יעקב. עיינו עוד במלכי רבנן בערכו.</ref> כמו כן עסק בכתיבת פיוטים.<ref>ראו למשל בכתב יד ספריית בית המדרש ללימודי יהדות, ניו יורק, ניו יורק, ארצות הברית Ms. 4712 דף נ"ה.</ref>

נפטר בשנת בשנת ה'תקל"א. רבי דוד בן חסין כתב קינה לכבודו בה הוא מציין את מידת היושר והאמת של רבי יעקב מבלי שהיה מתחנף לאיש.<ref>תהלה לדוד (חסין) דף ס"ג.</ref> כמו כן עד היום קיים בית הכנסת שבנה בעיר, קרוי על שמו.<ref>ראו מלכי רבנן בערכו.</ref>

לאחר פטירתו החליף אותו סגנו רבי אפרים מונסונייגו בתפקיד אב בית הדין.

== חיבוריו ==
שו"ת נר מערבי לרבי יעקב אבן מלכא כתב פסקי דין רבים, שחלקם עוד נותרו בכתבי יד, וחלקם הודפסו ב[https://www.hebrewbooks.org/1296 קובץ תשובות שו"ת נר מערבי חלק א' (ירושלים ה'תרצ"ה)] שנאסף ונערך על ידי רבי יעקב כלפון, והודפס על ידי נכדיו. המאופיין בפסקי הדין של דייני העיר תטואן. פסקי דין נוספים מובאים בשו"ת של חכמי מרוקו מתקופתו. כמו כן, כתב הגהות על השולחן ערוך, בהם הוא מביא ציטוטים מפסקים של רבני מרוקו הקדומים לו, כדוגמת רבי יעקב הלוי.<ref>ראו: כ"י ייווא, המכון למחקר יהודי, ניו יורק, ניו יורק, ארצות הברית Ms. 370 עמ' 2 (עימוד דגיטאלי).</ref>

== ראו גם ==
*רבי יהודה בן עטר
*רבי יעקב אבן צור
*רבי יעקב חיים בן נאים
*רבי יעקב כלפון
*תטואן

בן
קטגוריה:דיינים

== הערות שוליים ==

קטגוריה:תטואן: רבנים
נס הצלב הקדוש בגשר סן לורנצו

"נס הצלב הקדוש בגשר של סן לורנצו" (באיטלקית: Miracolo della Croce caduta nel canale di San Lorenzo) הוא ציור של אמן הרנסאנס האיטלקי ג'נטילה בליני , המתוארך לשנת 1500. הציור נמצא כיום בגלריה האקדמיה בוונציה .
==תיאור==
הציור מהווה חלק מסדרה של תשעה ציורים שהוזמנו על ידי האחווה של סן ג'ובאני אוונג'ליסטה מאמנים שונים. הוא מבוסס אגדה לפיה בין השנים 1382-1370, בזמן תהלוכה דתית שהתקיימה בעיר, שריד מן הצלב האמיתי נפל את התעלה וכל הניסיונות למשות אותו מן המים נכשלו, לבד מזה של אנדרה ונדרמין (Andrea Vendramin), ראש האחווה.

הציור מציג גישה ריאליסטית לתיאור. הדבר מתבטא בתיאור הנוף העירוני של ונציה, אף על פי שהוא איננו בנוי תוך שימוש בפרספקטיבה מדעית. בנוסף, הציור מתאר דמויות ממשיות, כגון זו של קתרינה קורנארו, המלכה האחרונה של ממלכת קפריסין, המזוהה כדמות המתוארת כורעת ברך מצד ימין, וכן קבוצה של גברים, שייתכן והם בני משפחתו של האמן, ובהם דיוקן עצמי של האמן ודיוקן של ג'ובאני בליני, אחיו.

== קישורים חיצוניים ==

*[https://www.gallerieaccademia.it/en/miracle-relic-holy-cross-bridge-san-lorenzo נס הצלב הקדוש בגשר סן לורנצו] באתר גלריית האקדמיה (באנגלית)

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
לארס וולין

לארס וולין (בשוודית:Lars Wallin; נולד ב-13 באוגוסט 1965) הוא מעצב אופנה שוודי.

== ביוגרפיה ==
וולין למד ב-"Beckmans designhögskola", בית ספר לעיצוב בסטוקהולם, ב-1995 זכה ב-"Guldknappen", פרס המוענק מדי שנה על ידי מגזין האופנה "Damernas Värld" לקידום עיצוב האופנה בשוודיה, באותה שנה פתח סטודיו משלו.

הוא עיצב את התלבושת לזמרת קרולה במלודיפסטיבלן 2006 וגם לאירוויזיון באותה שנה. הוא גם נודע בכך שעיצב שמלות לנסיכה ויקטוריה ולנסיכה מדלן. בין לקוחותיו נמנים גם ידוענים שוודים נוספים. הוא שואב את סגנון עיצובו מהוליווד ומצרפת של שנות החמישים, בשמלותיו הוא משתמש בחומרים ייחודיים, ב-2012 יצא אוסף תכשיטים שעיצב.

== קישורים חיצוניים ==

* 

קטגוריה:מעצבי אופנה
קטגוריה:שוודים שנולדו ב-1965
אסף רונאל

אסף רונאל (נולד בשנת 1981) הוא עיתונאי שעבד בעיתון הארץ. שימש כעורך חדשות החוץ והמדע בעיתון.

==קורות חיים==
רונאל נולד בשנת 1981 לפרופ' אילה רונאל, פרופסור לארכיטקטורה באוניברסיטת תל אביב, ולאיתן רונאל, בעל משרד ארכיטקטים עצמאי. בשנת 2006 הצטרף לעיתון הארץ כמתרגם מאנגלית וספרדית, משם התקדם לתפקיד עורך עמודים בעיתון. בהמשך שימש כעורך בדסק החוץ של עיתון "הארץ" ובמדור הדעות של העיתון. בשנת 2011 מונה רונאל לראש דסק החדשות באתר "הארץ" ועם איחוד מערכות האינטרנט והמהדורה המודפסת, מונה רונאל לראש דסק החדשות במערכת המאוחדת. מ-2013 ועד 2018 שימש עורך חדשות החוץ של העיתון. בשנת 2018 מונה רונאל לעורך חדשות המדע בעיתון.

בשנת 2018, בציוץ ברשת החברתית טוויטר, כינה רונאל את הפעילה החברתית שפי פז ואת חברת מועצת העיר תל אביב-יפו סוזי כהן צמח "מנהיגות התנועה היודו-נאו-נאצית נגד פליטים אפריקאים", זאת בשל חלקן במאבק נגד אוכלוסיית המסתננים והמהגרים הבלתי חוקיים האפריקאיים בשכונות דרום תל אביב. בעקבות הציוץ הגישו השתיים תביעת דיבה נגד רונאל, הכוללת פיצוי בסך 560 אלף שקל. בשנת 2020 קבע בית משפט השלום בתל אביב כי רונאל פגע בשמן של פז וכהן-צמח ועל כן מגיע להן פיצוי, אך פסק כי סכומו הכולל יהיה כ-30 אלף שקלים בלבד, זאת מכיוון שהתנהלות השתיים פגעה בשמן הטוב עוד בטרם התבטאותו של רונאל. השופט דחה גם את בקשת התובעות למחיקת הפרסום ולפרסום הכחשה והבהרה, ולא חייב את רונאל בהוצאות משפט "בהתחשב בכך שהסכומים שנפסקו לתובעות נמוכים במידה ניכרת ממה שתבעו ומהווים פחות מ-6% מהם".

בשנת 2021, בעקבות מבצע שומר החומות, התפטר רונאל מעיתון "הארץ" בעקבות מה שתיאר כ"כישלונם לדווח על התקיפה על ידי משטרת ישראל וקיצונים ישראלים נגד החברה הפלסטינית בישראל והצידוד במתנחלים וכוחות הביטחון".

לרונאל תואר ראשון בהיסטוריה מאוניברסיטת תל אביב. הוא מתגורר עם בת זוגו ושתי בנות ביפו.

==קישורים חיצוניים==
* 
* [https://www.haaretz.co.il/misc/writers/WRITER-1.1623151 כתבותיו של אסף רונאל בעיתון הארץ]
* [https://www.hahem.co.il/friendsofgeorge/?p=5718 פוסט אורח: למה התפטרתי מעיתון הארץ] באתר "החברים של ג'ורג'", מאי 2021.
* [https://www.hahem.co.il/friendsofgeorge/?p=5718 חסמים בפני עיתונות שלום], הרצאה של רונאל באתר הטלוויזיה החברתית באינטרנט, יוני 2019.

== הערות שוליים ==

קטגוריה:עיתונאים ישראלים
קטגוריה:עיתונאים כותבי עברית
קטגוריה:סגל הארץ
קטגוריה:בוגרי אוניברסיטת תל אביב
קטגוריה:יפו: אישים
קטגוריה:ישראלים שנולדו ב-1981
אלפא רומיאו סטלביו

אלפא רומיאו סטלביו (באנגלית: Alfa Romeo Stelvio) היא מכונית קומפקטית במרכב קרוסאובר בעלת חמישה מקומות ישיבה, שמיוצרת על ידי אלפא רומיאו משנת 2016. היא הוצגה בתערוכת הרכב של לוס אנג'לס בנובמבר 2016<ref></ref>, והגיעה לישראל במאי 2017<ref></ref>. הסטלביו קרוי על שם מעבר ההרים המפורסם של אירופה, מעבר סטלביו.

הסטלביו מתחרה ברכבים כגון: פורשה מאקאן, אאודי Q3, אאודי Q5, ב.מ.וו X4, לנד רובר דיסקברי ספורט, קאדילק XT5, ריינג' רובר ולאר, מרצדס-בנץ GLB-קלאס, מרצדס-בנץ EQC, יגואר I-פייס, לקסוס NX ויגואר F-פייס.

== עיצוב ==
העיצוב החיצוני מציג עיצוב נקי וקל הבנוי על אותה פלטפורמה של אלפא רומיאו ג'וליה. עיצוב הפנים משלב יוקרה וספורט, מושבי ספורט שעשויים מבד ועור, מסך מגע המשדר את המולטימדיה בקוטר 6.5 אינץ', או בחבילת "MILANO SPECIALE" המוסיפה לוח מחוונים דיגיטלי בקוטר 7 אינץ' ומסך מגע בקוטר 8.8 אינץ'.
גרסת ה-QV

== מפרט טכני ==
הסטלביו משווקת עם ארבעה מנועים לבחירה.
* מנוע בנזין I4 צילינדרים בנפח 2.0 ליטר טורבו המספק כ-200 כ"ס ב-4,500 סל"ד ומומנט מרבי של 33.6 קג"מ ב-1,750 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 7.2 שניות ומגיעה למהירות מרבית של 215 קמ"ש.
* מנוע בנזין I4 צילנדרים בנפח 2.0 ליטר טורבו המספק כ-280 כ"ס ב-5,250 סל"ד ומומנט מרבי של 40.7 קג"מ ב-2,250 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 5.7 שניות ומגיעה למהירות מרבית של 230 קמ"ש.
* מנוע דיזל I4 צילינדרים בנפח 2.2 ליטר טורבו המספק בין 150 כ"ס ל-210 כ"ס. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 8.8 ל-6.6 שניות ומגיעה למהירות מרבית של בין 198 ל-210 קמ"ש.
* (גרסת הביצועים, QV<ref></ref>) מנוע בנזין V6 צילינדרים בנפח 2.9 ליטר טווין טורבו המספק כ-510 כ"ס ב-6,500 סל"ד ומומנט מרבי של 61.2 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.8 שניות ומגיעה למהירות מרבית של 283 קמ"ש.

== מתיחת פנים שנת 2020-2019 ==
בנובמבר 2019 הציגה אלפא רומיאו את הסטלביו המחודש<ref></ref>. מתיחת הפנים כללה שינוי משמעותי בתא הנוסעים, החלפת הפלסטיק בקונסוליה המרכזית בעור, שדרוג המולטימדיה לקוטר 8.8 אינץ'. מערכות סיוע לנהג ומערכות בטיחות רבות נוספו לסטלביו.

במאי 2020 הציגה אלפא רומיאו את מתיחת הפנים לגרסת הביצועים, סטלביו QV<ref></ref>. מתיחת הפנים לגרסת ה-QV כללה כמו בגרסה הבסיסית שינוי בתא הנוסעים, ושיפור מערכות הבטיחות. וגם כיול ספורטיבי למתלים, ועיצוב ספורטיבי חד יותר.

== מכירות ==
להלן נתוני המכירות באירופה וארצות הברית.
{| class="wikitable mw-collapsible mw-collapsed"
!שנה
!אירופה<ref></ref>
!ארצות הברית<ref></ref>
!ישראל<ref></ref>
|-
|2017
|17,159
|2,721
|70
|-
|2018
|30,099
|12,043
|248
|-
|2019
|26,866
|9,444
|47
|-
|2020
|17,438
|10,284
|160
|-
|2021
|16,650
|10,539
|317
|}

== קישורים חיצוניים ==

== הערות שוליים ==

סטלביו
קטגוריה:קרוסאובר
קטגוריה:מכוניות ספורט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2016
פולו & פאן

פולו & פאן (Polo & Pan) הם צמד המוזיקאים הצרפתים פול "פולוקורפ" ארמנד-דלי ואלכסנדר "פיטר פן" גרינשפן.

הצמד הוקם בשנת 2013, ומוכר בזכות הסגנון הייחודי שלהם, המשלב בתוכו מוזיקה אלקטרונית, טרופיקל, סינת'פופ ומוזיקת עולם.

== רקע ==
חברי הצמד, ארמנד-דלי וגרינשפן, הכירו בשנת 2012 בבר "הברון" שבפריז, שם עבדו השניים כתקליטנים.<ref></ref> בראשית עבודתם יחד, עסקו ביצירת מיקסים לשירים ולאחר מכן בהלחנה. באותה השנה הוציאו את המיני-אלבום הראשון שלהם, Rivolta, ומיד לאחריו את המיני-אלבום השני, Dorothy.<ref></ref>

בשנת 2016, הוציאו את המיני-אלבום הרביעי שלהם, Canopée, וכן הסינגל "éponyme". שניהם הופקו על ידי חברות ההפקה "Hamburger Records" ו-"Ekler'O'shock".<ref></ref><ref></ref>

בשנת 2017, הצמד שיתף פעולה עם המוזיקאי ז'אק, והוציאו את השיר "Jacquadi". ב-19 במאי באותה השנה, הוציאו את אלבומם הראשון, Caravelle, מתוכו יצא הסינגל "Cœur Croisé".<ref></ref> האלבום זכה לתשבחות רבות מצד מבקרי המוזיקה.<ref></ref><ref></ref>

בקיץ 2018, הוציאו השניים את האלבום Caravelle (Deluxe), המהווה גרסה מחודשת לאלבום המקורי. באוקטובר של אותה השנה הוציאו את המיני-אלבום החמישי שלהם, Mexicali. בספטמבר 2018 יצאו לסבב הופעות בינלאומי שנמשך כארבעה חודשים.

ביולי 2019, הוכרז אלבומם Caravelle כאלבום זהב, וכן הסינגל "Nanã" הוכתר בתואר הזהב. זמן קצר לאחר מכן, יצא המיני-אלבום השישי שלהם, Gengis,<ref></ref> המכיל בתוכו שני רמיקסים.

בשנת 2020, הוציאו הצמד את הסינגל "Feel Good", וכן את המיני-אלבום ,du même nom, המכיל בתוכו ארבעה שירים.<ref></ref>

בשנת 2021, הוציאו את הסינגל "Ani Kuni", המבוסס על שיר עם אינדיאני. השיר אף הגיע למצעדי הלהיטים בישראל. במקביל, הוציאו שני סינגלים נוספים ושמותיהם "Tunnel" ו-"Les jolies choses".<ref></ref>

== דיסקוגרפיה ==
=== אלבומים ===
{| class="wikitable"
!שם האלבום
!שנת יציאה
|-
|Caravelle
|2017
|-
|Caravelle (Deluxe)
|2018
|-
|Cyclorama
|2021
|}

=== מיני-אלבומים (EP's) ===
{| class="wikitable"
!שם האלבום
!שנת יציאה
|-
|Rivolta
|2013
|-
|Dorothy
|2014
|-
|Plage Isolée
|2015
|-
|Canopée
|2016
|-
|Mexicali
|2018
|-
|Gengis
|2019
|-
|Feel Good
|2020
|}

=== סינגלים ===
{| class="wikitable"
!שם האלבום
!שנת יציאה
|-
|Rivolta
|2013
|-
|Dorothy
|2014
|-
|Plage Isolée
|2015
|-
|Canopée
|2016
|-
|Nanã
|2016
|-
|Bakara
|2016
|-
|Jacquadi
|2017
|-
|Cœur croisé
|2017
|-
|Zoom Zoom
|2017
|-
|Mexicali
|2017
|-
|Aqualand
|2017
|-
|Arc-en-ciel
|2018
|-
|Gengis
|2019
|-
|Feel Good
|2020
|-
|Ani Kuni
|2021
|-
|Tunnel
|2021
|-
|Les jolies choses
|2021
|}

=== רמיקסים ===
{| class="wikitable"
!שם השיר המקורי
!שם האלבום המקורי
!אמן מבצע במקור
!שנת יציאה
|-
|Boonghusa
|Boonghusa (EP)
|Limousine
|2014
|-
|Colombe
|Colombe (EP)
|Turzi
|2015
|-
|Don't Sing
|Don't Sing
|Data <small>feat.</small> Benny Sings
|2015
|-
|Already Know That
|A Crack in the Eyes (Remixes)
|Fhin
|2016
|-
|No Madame
|No Madame (Remixes) (EP)
|Calypso Rose
|2016
|-
|Pluie fine
|Fille de ta région Remixée (EP)
|Corine
|2016
|-
|Ça fait du bien
|Ça fait 2x plus de bien
|Antonin
|2018
|-
|Everybody Wants To Be Famous
|
|Superorganism
|2019
|-
|Hello Hello Hello
|We Love Dogs!
|Remi Wolf
|2020
|}

==קישורים חיצוניים==
* 

== הערות שוליים ==

קטגוריה:הרכבים מוזיקליים
קטגוריה:להקות צרפתיות
קטגוריה:תקליטנים צרפתים
חדקן יפני

חדקן יפני או חדקן אמור (שם מדעי: Acipenser schrenckii) הוא מין של דג ממשפחת החדקניים, החי במימי סין וברוסיה לאורך נהר אמור. למרות שמו הוא לא חי בנהרות יפן אך ייתכן שהוא נמצא גם בים יפן, אך לא זוהה.

מין זה מצוי בסכנת הכחדה חמורה עקב דיג להכנת קוויאר מביציו.
== מאפיינים ==
החדקן הוא דג בעל עצמות סחוסיות בדומה לשאר הסחוס גרמיים. הוא בעל חוטם ארוך ומכופף בעל זיפי חישה לאורך החוטם ובעל לסתות בשרניות וחסרות שיניים. הוא ניזון משאיבה של טרף קטן לתוך לועו. החדקן מגיע לאורך ממוצע של 96 עד 125 ס"מ אך יכול להגיע גם לאורך ומשקל של 190 ק"ג. החדקן יכול להגיע לגיל 65 שנה. הוא מגיע לבגרות מינית סביב גיל 9–10 בנקבות ו-7–8 בזכרים.

הוא חי לרוב סביב קרקעית המים ומחפש עליה חרקי מים, רכיכות, תולעים, חסילונים ודגים קטנים. בעת הרבייה החדקן נודד לנהרות ומטיל בהם ביצים ואז חוזר למים עמוקים יותר בים או אגמים עמוקים.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון פרידריך פון ברנדט
קטגוריה:חדקניים
קטגוריה:מגה-פאונה של אירואסיה
קטגוריה:סין: דגים
קטגוריה:בעלי חיים שתוארו ב-1869
חדקן אדריאטי

חדקן אדריאטי (שם מדעי: Acipenser naccarii) הוא מין של דג סחוס גרמי, המצוי במימי הים האדריאטי שבים התיכון לחופי איטליה, אלבניה, יוון ומדינות יוגוסלביה לשעבר, ומכאן שמו. החדקן מזכיר במראהו את החדקן האירופי אך הוא בעל מספר הבדלים מאפיינים. הוא תואר למדע ב-1836 בידי שארל לוסיאן בונפרטה.

==תיאור==
החדקן בעל עצמות סחוסיות עם שורות לוחיות סחוס לאורך גופו. צבעו חום-סגול והצידיים בהירים יותר. הבטן לבנה וגם הלוחיות. הזנב של החדקן ממוזלג ונמוך והא בעל סנפיר גבי אחורי נמוך קרוב לזנב. אורך החדקן מגיע ל-2 מטרים ומשקלו עד 25 ק"ג, אם כי נתפסו גם פרטים ששקלו מעל 40 ק"ג. הוא בעל חוטם צר שלצידיו ביני חישה ארוכים.

החדקן נפוץ בים התיכון שלחופי דרום אירופה ובנהרות שסביבה, אליהם הוא עולה להטיל ביצים. הוא מטיל את ביציו במים עמוקים עשירים בחמצן על מצע חצץ, המונע מטורפים לגלות אותם. החדקן נובר בקרקעית עם חוטמו ומחפש דגים קטנים, שטצדאים, רכיכות שונות ותולעים טבעתיות למאכל.

החדקן מצוי בסכנת הכחדה חמורה עקב סכרים לאורך נתיבי הנהרות בהם הוא מתרבה ועקב זיהומים ודיג יתר.

==קישורים חיצוניים==

== הערות שוליים ==

קטגוריה:טקסונים שתוארו בידי שארל לוסיאן בונפרטה
קטגוריה:חדקניים
קטגוריה:מגה-פאונה של האוקיינוס האטלנטי
קטגוריה:דגי הים התיכון
קטגוריה:בעלי חיים שתוארו ב-1836
Ocean (שיר של מרטין גריקס)

"Ocean" (בעברית: "אוקיינוס") הוא סינגל של המפיק המוזיקלי ההולנדי מרטין גריקס, בהשתתפות הזמר-יוצר האמריקאי חאליד. השיר, שיצא ב-15 ביוני 2018, נכתב על ידי מרטין גריקס, חאליד, ג'ורג'יו טינפור , דוויין ויטמור ג'וניור , אילסי ג'ובר והופק על ידי מרטין גריקס וג'ורג'יו טינפור.<ref></ref>

== רקע ==
באוקטובר 2017, חאליד צייץ בטוויטר את גריקס בציטוט אוהד שביקש שיתוף פעולה ביניהם, כאשר גריקס הגיב: "בוא נעשה את זה".<ref></ref><ref></ref> ב-17 באפריל 2018, במהלך ראיון בשידור חי בפייסבוק של בילבורד, חאליד גילה לראשונה כי היה עובד באולפן עם גריקס על שיר.<ref></ref><ref></ref><ref></ref> מאוחר יותר, גילה גריקס פרטים נוספים על השיר לאתר החדשות Kenh14 באומרו כי: "כרגע אני יכול להודיע שיש לי שיר חדש עם חאליד. הוא זמר נהדר. נוציא אותו בתחילת יוני. אני ממש מתרגש מזה."<ref></ref><ref></ref> בראיון ל-Sirius XM Hits 1 בטקס פרסי המוזיקה של בילבורד 2018, גאריקס הכריז על שם השיר ותאריך היציאה שלו.<ref></ref><ref></ref> ההודעה הרשמית הייתה ב-11 ביוני, יחד עם עטיפת הסינגל.<ref></ref><ref></ref><ref></ref>

== וידאו קליפ ==
הווידאו קליפ של השיר, שצולם במחסן בהמילטון, אונטריו, יצא בערוץ היוטיוב של גריקס ב-15 ביוני 2018. נכון ליוני 2021, לווידאו קליפ יש יותר מ-280 מיליון צפיות.<ref name=":0"></ref><ref></ref>

== ביקורת ==
קאט בין מהמגזין בילבורד אמרה שהסינגל "מתאים לחלוטין לטווח הנשמה של חאליד", שמעניק למאזינים את "עושרו הכללי ועדיפותו ההזויה על פעימות הצריבה האטיות שבישל גריקס".<ref></ref> מתיו מדו מ-Your EDM תיאר את הסינגל כ-"הכי רך מכל שיר של גריקס ששמענו עד כה, [ש]מנגן יותר את הסגנון של חאליד מאשר את שלו", וכך פחות נשמע סגנונו המוזיקלי של גריקס.<ref></ref> כריס סטאק מ-Dancing Astronaut כתב כי הצמד העביר "סינגל פופ נינוח שמשלב טרופים אלקטרוניים עם אלמנטים של רוק ו-R&B לכדי נוף של סאונד מרגיע מלוטש בהרמוניות מרגיעות", תוך שהוא מציין את המשכו המוצלח של "הפשיטה אל ה-EDM" של חאליד.<ref name="Stack"></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×3
|210,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|זהב
|45,000
|-
!איטליה (FIMI)
|זהב
|25,000
|-
!פולין (ZPAV)
|פלטינה
|20,000
|-
!פורטוגל (AFP)
|זהב
|5,000
|-
!שווייץ (IFPI Switzerland)
|פלטינה
|20,000
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מרטין גריקס
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי מרטין גריקס
קטגוריה:בלדות פופ
הלן דה מונז'רו

הלן דה מונז'רו (בצרפתית: Hélène de Montgeroult; 2 במרץ 1764 – 20 במאי 1836) הייתה פסנתרנית ומלחינה צרפתייה. היא נולדה למשפחה אריסטוקרטית ולמדה לנגן בפסנתר מילדותה. היא הופיעה בסלונים ידועים בפריז. בשנת 1784 התחתנה עם המרקיז אנדרה מארי גוטייה , ובכך הפכה למרקיזה בעצמה.

בשנת 1793, שנים ספורות לאחר המהפכה הצרפתית, יצאה מונז'רו עם בעלה גוטייה למשלחת דיפלומטית באיטליה, שמטרתה הייתה להציל את מארי אנטואנט מהגיליוטינה. אולם, המשלחת נתפסה על ידי חיילי המהפכה, שהכו אותם באלימות ושבו אותם. גוטייה מת בשבי, אך מונז'רו הוחזרה לצרפת והועמדה למשפט בבית המשפט של המהפכה (הידוע בגזרתו - עריפת ראשה של מארי אנטואנט).

ידידה של מונז'רו משכבר הימים, ברנאר סארט , שעמל באותו הזמן על הקמת קונסרבטוריון לאומי בפריז, נחלץ לעזרתה והעיד בבית המשפט כי הלן דה מונז'רו היא פסנתרנית יוצאת דופן וכי הוא צריך אותה לקונסרבטוריון שלו. כדי להוכיח זאת, הוא דאג להביא פסנתר לבית המשפט, ומונטג'רו אלתרה עליו, לעיני השופטים, פנטזיה על נושא ההמנון הצרפתי (La Marseillaise). כך הוכיחה הן את כשרונה והן את נאמנותה לשלטון המהפכה, והצילה את חייה.

לאחר מכן מונתה מונז'רו לראש הקורס הראשי לפסנתר לגברים, בקונסרבטוריון של פריז, ובכך הייתה לאישה הראשונה שעשתה זאת. היא קיבלה שכר שווה לקולגות שלה, הגברים. היא נודעה כמורה נפלאה ואף הלחינה קובץ יצירות לפסנתר לתלמידים.

== יצירותיה ==
בין יצירותיה, מונז'רו הלחינה מגוון יצירות לפסנתר, וכן יצירות לכינור ופסנתר, אך לא ידוע על יצירות רבות שלה.

יצירתה המפוארת ביותר היא אוסף של תרגילים ללימוד נגינה, ובו 114 אטיודים ו-900 תרגילים לטיפול בבעיות ספציפיות.<ref></ref><ref></ref> בשנת 2024 הוציאה הפסנתרנית מיכל טל אלבום המוקדש ליצירותיה.

==קישורים חיצוניים==

* 

* חגי חיטרון, [https://www.haaretz.co.il/gallery/music/classicalmusic/2024-07-15/ty-article-magazine/.premium/00000190-b47f-d7ee-af9c-ff7ffa860000?gift=44a5ba680b2142b099b1514bf25d4640 במהפכה הצרפתית נגזר עליה מוות. היא ריככה את השופטים בנגינה בפסנתר], באתר הארץ, 15 ביולי 2024

==הערות שוליים==

קטגוריה:פסנתרניות צרפתיות
קטגוריה:מלחינות צרפתיות
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
קטגוריה:פסנתרנים צרפתים
קטגוריה:ילידות 1764
קטגוריה:ילידי 1764
קטגוריה:נפטרות ב-1836
קטגוריה:צרפתים שנפטרו ב-1836
קרוב רחוק (סדרה תיעודית)

קרוב רחוק (במקור:قربة غربة) היא סדרה תיעודית המשודרת בערוץ כאן 11 החל מיוני 2021.

==רקע==
יוצרי הסדרה הם אחלאם כנעאן, ניקולאס יעקוב ואיילת בכר. הסדרה הופקה במקור עבור ערוץ מכאן של תאגיד השידור הישראלי. הצילומים נמשכו שנה וחצי בהן עקבו המצלמות אחר משתתפיה. ביוני 2021 החלה להיות משודרת בערוץ כאן 11. הסדרה עוקבת אחר שבעה צעירים ערבים ישראלים העומדים לעבור ממקום מגוריהם ביישוב הערבי בו נולדו.

==קישורים חיצוניים==
* [https://www.kan.org.il/program/?catid=1869 קרוב רחוק], באתר כאן
* 

==הערות שוליים==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:מכאן 33: תוכניות וסדרות
קטגוריה:כאן 11: תוכניות וסדרות
מייק גראוול

מוריס רוברט "מייק" גראוול (באנגלית: Maurice Robert "Mike" Gravel; 13 במאי 1930 – 26 ביוני 2021) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלסקה בין השנים 1981–1969. גראוול, חבר המפלגה הדמוקרטית, התמודד למועמדות מפלגתו אל נשיאות ארצות הברית ב-2008 וב-2020.

גראוול נולד וגדל בספרינגפילד שבמסצ'וסטס, בן להורים קנדים צרפתים שהיגרו לארצות הברית. בשלהי שנות ה-50 של המאה ה-20 עבר גראוול לאלסקה, שם התמקצע כמפתח נדל"ן וחיש מהר פתח בקריירה פוליטית. בשנים 1967–1963 שירת בבית הנבחרים של אלסקה, ובשנתיים האחרונות לכהונתו שם היה יושב ראש בית הנבחרים. בבחירות 1968 נבחר אל הסנאט האמריקאי.

כסנאטור זכה גראוול בתשומת לב לאומית בזכות ניסיונותיו הכוחניים אם כי הלא-מוצלחים לקטוע את גיוס החובה במהלך מלחמת וייטנאם ומתן פומבי למסמכי הפנטגון בשנת 1971. במהלך הבחירות לנשיאות ארצות הברית 1972 ניהל גראוול מעין מסע בחירות בתוך המפלגה הדמוקרטית בתקווה להיות מועמד המפלגה לסגן הנשיא, ולאחר מכן מילא תפקיד מפתח בקבלת אישור הסנאט להקמת מערכת צינור הנפט הטרנס-אלסקית ב-1973. הוא נבחר מחדש לסנאט ב-1974, אך מסע הבחירות שלו לתקופת כהונה שלישית תמה במפח נפש אחרי הפסדו בבחירות מקדימות שהתקיימו ב-1980.

כתומך נלהב בדמוקרטיה ישירה וברעיון "היוזמה הלאומית", התמודד גראוול לנשיאות ארצות הברית בפריימריז הדמוקרטים של 2008. מסע הבחירות שלו לא הצליח לגרוף תמיכה עממית, ובמרץ 2008 נטש גראוול את המפלגה הדמוקרטית והצטרף אל המפלגה הליברטריאנית כבמטרה להתמודד – ללא הועיל – למועמדות המפלגה אל הנשיאות והכללת היוזמה הלאומית במצע המפלגה. במהלך הבחירות המקדימות לנשיאות ארצות הברית במפלגה הדמוקרטית 2020 התמודד בשנית אל הנשיאות, במסע בחירות שהגיע לידי גמר ארבעה חודשים בלבד לאחר השקתו. סגל מטה הבחירות ייסד לאחר מסע הבחירות הכושל את קבוצת החשיבה הפרוגריסיבית "מכון גראוול". הוא הלך לעולמו ביוני 2021.

== קישורים חיצוניים ==

* 

* 
* 

==הערות שוליים==

קטגוריה:אמריקאים ממוצא קנדי
קטגוריה:אמריקאים ממוצא צרפתי
קטגוריה:בוגרי אוניברסיטת קולומביה
קטגוריה:חברי בית המחוקקים של אלסקה
קטגוריה:חברי הסנאט של ארצות הברית מאלסקה
קטגוריה:סנאטורים חברי המפלגה הדמוקרטית
קטגוריה:מועמדים לנשיאות ארצות הברית ב-2008
קטגוריה:מועמדים בבחירות המוקדמות מטעם המפלגה הדמוקרטית לנשיאות ארצות הברית
קטגוריה:אמריקאים שנולדו ב-1930
קטגוריה:אמריקאים שנפטרו ב-2021
טפשונת משטרים

טפשונת משטרים הוא ספר השירה הראשון של אלקס ריף, שראה אור בשנת 2018 בהוצאת פרדס. הספר מסכם בחמישים שירים את חוויותיה כילדה שעלתה מברית המועצות לישראל. הספר מתאר את החוויות שלה כילדה, את החוויות של משפחתה וקרוביה והאופן בו הם התקבלו בחברה. הספר זכה בפרס ספר הביכורים של מרכז הספר והספריות בישראל ובפרס שרת התרבות למשוררים בתחילת דרכם לשנת תשע״ח. כמו כן, בעקבות הספר זכתה זכתה ריף בפרס מתנאל למשוררת מבטיחה. הספר נערך על ידי יעל גלוברמן ואת השירים מלווים איוריה של וליה רוזנמוויג. הספר הוצא אחרי קמפיין מיקור המונים מוצלח באתר הדסטארט.

== מבנה הספר ==
הספר מחולק לשישה שערים:

# שמלת תחרה לבנה ופפיון אדון
# חותמת אי-כשרות
# שירים לילדים מבוגרים
# טפשונת משטרים
# תבוסת נעורינו
# אלמנה גיבנת ועקר

== ביקורות ==
הספר התקבל בביקורות חיוביות על ידי מרבית המבקרים. חלק רב מהביקורות הדגיש את תוכנו המקורי והייחודי של ספר השירים. כך למשל נכתב באתר כלכליסט: "בחמישים שירים קצרים פורסת ריף מניפת רגעים שנובעים מהחוויה הבסיסית של זרות, חוסר יכולת להשתייך [...] הקריאה בספר עוצמתית, אך לעיתים קשה להכלה, מתפקעת מרגש. ריף מפתה אותנו בחריזה חביבה, ואז מכה במילים כמו בפטיש"<ref></ref>

ביקורות אחרות שמו דגש על סגנון הכתיבה הייחודי. כך, המשורר אילן ברקוביץ' כתב בביקורת בעיתון הארץ: "כל הדמויות המופיעות בו — המשוררת עצמה, הוריה, אחיה, חבריה, אנשי צבא ועוד — כולן מוצגות בצורה זו או אחרת כטיפשונות משטרים: המשטר הרוסי הקומוניסטי, הסובייטי, המשטר הציוני, הישראלי, ואפילו המשטר העדתי. ריף מציגה מצד אחד את יכולתה להתמסר לכל המשטרים כולם, בכתיבה נוקבת, הומוריסטית ואף ארוטית, אך מצד שני היא שוברת פעם אחר פעם את מוסכמות כור ההיתוך שהיא אמורה הייתה להיות מותכת אליו בהצלחה".<ref></ref>

לצד הביקורות החיוביות, נשמעה גם ביקורת על אופייה הרגשני של כתיבתה של ריף. מאשה אברבוך, שהייתה כתבת לענייני התרבות הפוסט סובייטית בהארץ, כתבה על השיר "חלום חוזר": "זה לא רק מרגיש כמו סחיטה רגשית. על מנת להיכנס לקישקעס של הקוראים ולהמחיש את אימת ההגירה, ריף כאילו שואלת קרביים של אחרות ואחרים [...] זהו דימוי שמתעורר יותר בקלות אצל מי שלא חיו את הסטיגמה [...] מצוותן של נפשות יצירתיות היא לעמת אותנו עם התסריטים הגרועים ביותר. אבל גדולתן האמנותית נמדדת גם באמינות התסריטים, בייחוד כאלה שמחוברים לחיים עצמם, ולא רק באבסורדיות, שבה ממילא יבחינו רק בעלי החוש הדק לאירוניה והמודעות החברתית".<ref></ref>

== קישורים חיצוניים ==
* [https://www.pardes.co.il/?id=showbook&catnum=978-1-61838-411-9 העמוד על טפשונת משטרים בהוצאת פרדס]
* [https://headstart.co.il/project/45557 קמפיין מיקור ההמונים של הספר באתר הדסטארט]

==הערות שוליים==

קטגוריה:ספרי שירה בעברית
קטגוריה:ספרי 2018
חדקן זוהר

חדקן זוהר (שם מדעי: Acipenser stellatus) הוא מין של דג ממשפחת החדקניים, החי במימי הים הכספי, הים השחור, ים אזוב ובים האגאי שבים התיכון, אם כי נראה שהאוכלוסייה ששם נכחדה כתוצאה מדיג יתר. החדקן מצוי כיום בסכנת הכחדה חמורה עקב דיג להכנת קוויאר.

==תיאור==
החדקן בעל גוף דק וארוך עם חוטם מוארך יחסית לקרוביו ובקצהו בולטים ביני חישה ארוכים. החדקן יכול להגיע לאורך של ומשקל 80 ק"ג, אך לרוב הוא קטן יותר. הוא בעל רצועת לוחיות סחוסיות בצבע אפור וצבע הגוף ירקרק-אפרפר עד חום והבטן בהירה יותר משאר הגוף.

החדקן שוכן בקרקעית הים או האגמים ומחפש מזון בלילה. הוא ניזון מרכיכות, תולעים, סרטנים ודגים קטנים שהוא מאתר סמוך לקרקעית. הוא מהגר בעת הרבייה למים מתוקים כדי להשריץ.

דג זה הוא אחד משלושת החדקנים הנצרכים ביותר להכנת קוויאר לצד הבלוגה והחדקן הרוסי. הבשר שלו נחשב ליקר מאוד לאורך הים הכספי ונעשו ניסיונות לייצא אותו למדינות אחרות כמו ארצות הברית, רוסיה, איראן ואיטליה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:חדקניים
קטגוריה:מגה-פאונה של אירואסיה
קטגוריה:דגי הים הכספי
קטגוריה:בעלי חיים שתוארו ב-1771
קמרון טיילור

קמרון מילטון אלנטה טיילור (באנגלית: Kameron Milton Allante Taylor; נולד ב-5 באוקטובר 1994) הוא כדורסלן אמריקאי, המשחק בעמדות הקלע והסמול פורוורד בבאסקט ז'ירונה.

==קריירה==
טיילור למד בתיכון הקתולי דהמת'ה בהייטסוויל, מרילנד.

בשנת 2012, הוא התחייב לאוניברסיטת סיטון היל. בעונתו הראשונה במכללה, טיילור שותף ב-28 משחקים, בהם העמיד ממוצעים של 7.8 נקודות, 5.8 ריבאונדים, 2.0 אסיסטים ו-1.5 חטיפות ב-24.1 דקות. בעונתו השנייה, טיילור שותף ב-27 משחקים, בהם העמיד ממוצעים של 12.6 נקודות, 6.3 ריבאונדים, 2.6 אסיסטים, 2.0 חטיפות ו-1.2 חסימות ב-32.5 דקות. בעונתו השלישית, טיילור שותף ב-22 משחקים, בהם העמיד ממוצעים של 13.2 נקודות, 4.6 ריבאונדים, 2.1 אסיסטים ו-1.4 חטיפות ב-35.1 דקות. בעונתו האחרונה, טיילור שותף ב-27 משחקים, בהם העמיד ממוצעים של 20.8 נקודות, 8.7 ריבאונדים, 4.1 אסיסטים ו-2.2 חטיפות ב-37.1 דקות.

בשנת 2016, לאחר שלא נבחר בדראפט ה-NBA, הוא חתם לעונה באיהינגן אורפרינג מהליגה הגרמנית השנייה. בקבוצה שותף טיילור ב-29 משחקים, בהם העמיד ממוצעים של 10.8 נקודות, 3.9 ריבאונדים, 2.3 אסיסטים ו-1.3 חטיפות ב-23.4 דקות.

בשנת 2017, חתם טיילור בדרגונס רונדורף מהליגה הגרמנית השלישית. בקבוצה שותף טיילור ב-24 משחקים, בהם העמיד ממוצעים של 23.4 נקודות, 7.9 ריבאונדים, 5.6 אסיסטים ו-2.6 חטיפות ב-32.8 דקות.

ב-29 במרץ 2018, חתם טיילור עד תום העונה בס.אוליבר וירצבורג מהליגה הגרמנית הראשונה. בקבוצה הוא שותף ב-8 משחקים, בהם העמיד ממוצעים של 8.5 נקודות, 3.1 ריבאונדים, 1.9 אסיסטים ו-1.1 חטיפות ב-16.5 דקות.

בשנת 2018, חתם טיילור בפץ' ויוליה מהליגה ההונגרית. בתום העונה נבחר טיילור לשחקן המצטיין, לאחר ששותף ב-34 משחקים והעמיד ממוצעים של 18.7 נקודות, 8.0 ריבאונדים, 3.8 אסיסטים ו-2.4 חטיפות ב-33.7 דקות. בפלייאוף הוא שותף ב-10 משחקים, בהם העמיד ממוצעים של 20.9 נקודות, 8.4 ריבאונדים, 4.3 אסיסטים ו-1.2 חטיפות ב-34.4 דקות.

בספטמבר 2019, חזר טיילור לגרמניה וחתם בברוזה במברג. בליגה שותף טיילור ב-20 משחקים, בהם העמיד ממוצעים של 9.8 נקודות, 2.7 ריבאונדים, 2.5 אסיסטים ו-1.0 חטיפות ב-20.4 דקות. בפלייאוף הוא שותף ב-6 משחקים, בהם העמיד ממוצעים של 11.7 נקודות, 4.2 ריבאונדים ו-2.7 אסיסטים ב-22.7 דקות. טיילור שיחק בנוסף עם הקבוצה בליגת האלופות, שם הוא שותף ב-12 משחקים והעמיד ממוצעים של 9.5 נקודות, 3.8 ריבאונדים ו-2.3 אסיסטים ב-21.2 דקות.

בספטמבר 2020, טיילור חתם בהמבורג טאוורס. הוא שותף ב-27 משחקים, בהם העמיד ממוצעים של 14.3 נקודות, 5.3 ריבאונדים, 3.4 אסיסטים ו-1.7 חטיפות ב-28.6 דקות.

ב-1 ביולי 2021, חתם לשנתיים במכבי תל אביב.

== תארים ==

; מכבי תל אביב

* גביע ווינר (1): 2021/2022

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ברוזה במברג
קטגוריה:כדורסלני המבורג טאוורס
קטגוריה:כדורסלני מכבי תל אביב
קטגוריה:כדורסלני שטרסבורג
קטגוריה:כדורסלני באסקט ז'ירונה
קטגוריה:אמריקאים שנולדו ב-1994
אור (אלבום של אודיה)

אור הוא אלבום הבכורה של הזמרת-יוצרת הישראלית אודיה.<ref name=":0"></ref> האלבום יצא לאור ב-20 ביוני 2021 על ידי חברת התקליטים ארומה מיוזיק.<ref name=":0" /> מתוך האלבום יצאו שמונת הסינגלים: "האהבה שלנו",<ref name=":2"></ref> "רק שיישאר",<ref name=":3"></ref> "אור" (שיר הנושא מתוכו),<ref></ref> "מה אשיב לך",<ref name=":4"></ref> "כפיים",<ref name=":5"></ref> "הביתה לחזור",<ref></ref> "אין אותי יותר",<ref name=":1"></ref> ו"נצנצים".<ref></ref>

את השיר "אין אותי יותר" כתבה אודיה במקור עבור הזמר גל אדם, אך היא הקליטה אותו וכללה אותו באלבום גם כן.<ref name=":1" />

== רקע והפקה ==
בנובמבר 2019 הוציאה אודיה את "האהבה שלנו" כסינגל הבכורה שלה וכסינגל הפותח מתוך האלבום.<ref name=":2" /> כמה חודשים לאחר מכן, הוציאה את "רק שיישאר",<ref name=":3" /> ובהמשך את שיר הנושא של האלבום, "אור"; הוא זכה להצלחה רבה ובמאקו נכתב שהוא "כבש את המקום הראשון במצעד הוויראלי של ספוטיפיי בישראל, ומטפס מאז בצמרת מצעד אפל מיוזיק". לאור הצלחתו, חדלה אודיה מלהוציא סינגלים נוספים עד שבאוגוסט 2020 החליטה להוציא את "מה אשיב לך" כסינגל הרביעי מתוך האלבום.<ref name=":4" />

בשנת 2021 הוציאה את "כפיים" כסינגל החמישי מתוך האלבום,<ref name=":5" /> תוך שב-18 באפריל 2021 הוציאה את "הביתה לחזור" מתוך "יעלה ויבוא"; פרויקט המחווה לשירי יורם טהרלב.<ref></ref> את השיר ליווה וידאו קליפ רשמי, תוך שהוא נכלל באלבום גם כן.<ref name=":0" /> חודשיים לאחר מכן, הקליטה את "אין אותי יותר" שכתבה עבור גל אדם, כסינגל רשמי מתוך האלבום, עם עטיפה נלוות.<ref name=":1" /> ב-20 ביוני באותה השנה, ביום בו יצא האלבום עצמו, הכריזה כי השיר "נצנצים" יופץ כסינגל השמיני מתוכו, לצד וידאו קליפ רשמי שפורסם בערוץ היוטיוב שלה.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2021
קטגוריה:אלבומי אודיה
קטגוריה:אלבומים בעברית
קטגוריה:אלבומי חברת ארומה מיוזיק
חדקן קצר אף

חדקן קצר אף (שם מדעי: Acipenser brevirostrum) הוא מין של דג ממשפחת החדקניים, החי במימי נהרות, שפכי נהרות וחופי האוקיינוס האטלנטי של מזרח אמריקה הצפונית שבין ניו ברנזוויק לפלורידה. במראהו הוא מזכיר את המין חדקן אטלנטי אך קטן ממנו בהרבה. למעשה זהו אחד הדגים הקטנים בסוג חדקן.

חדקן זה מגיע לאורך 1.43 מטר ומשקל ממוצע של 25 ק"ג. הוא בעל גוף חום כהה עם בטן בהירה וכשמו הוא בעל ראש וחוטם קצרים יחסית. עצמותיו בנויות מסחוס ולאורך הגוף רצועת לוחיות סחוסיות אפורות. בנוסף הוא בעל מספר צלחות לאורך הוושט, העוזרות לו לעכל מזון, מאחר שהוא חסר שיניים. הצעירים בעלי מראה מוארך יותר ועם חוטם וראש דקים וארוכים יותר.

החדקן ניזון לאורך הקרקעית מחלזונות, צדפות ותולעים רב-זיפיות ומגוון גם בדגים. החדקן הוא דג המותאם הן למים מתוקים והן למים מלוחים אך הנקבות נודדות לנהרות ואגמים כדי להשריץ. גם לאחר מכן הם מבלים במים רדודים ולא מגיעים לאוקיינוס העמוק. ההתבגרות המינית של החדקן תלויה באקלים בו הוא חי - פרטים החיים במים חמימים יכולים להתרבות כבר בגיל 3–4 שנים אך פרטים צפוניים החיים במים קרים יותר יתרבו לרוב מגיל 10–14 שנים.

חדקן זה מצוי בסכנה עקב סכרים לאורך הנהרות בהם הוא חי ועקב זיהום מים מתועש. הוא נפגע גם מסירות, דיג מסחרי ודיג ספורט והיתפסות כשלל לוואי.

==קישורים חיצוניים==

== הערות שוליים ==

קטגוריה:טקסונים שתוארו בידי שארל אלכסנדר לסואר
קטגוריה:חדקניים
קטגוריה:בעלי חיים שתוארו ב-1818
קטגוריה:ארצות הברית: דגים
מפרצון סמוקיניה

מפרצון סמוקיניה (באנגלית: Smokinya Cove; בבולגרית: залив Смокиня) הוא מפרצון הנכנס אל החוף הדרום-מזרחי של חצי האי טריניטי, בארץ גרהאם, שבאנטארקטיקה.

רוחב פתחו של המפרצון 3.5 קילומטרים; המפרצון נפתח אל מצר תעלת הנסיך גוסטב; אורכו של המפרצון (מרחק חדירתו אל היבשה) 21.2 קילומטרים.

המפרצון ממוקם מצפון לגבעת אזימוט.

קרחון ראסל המזרחי נשפך אל המפרצון.

== היסטוריה ==
=== היווצרות המפרצון ===

המפרצון היה מוסתר מתחת לפני מדף הקרח הנסיך גוסטב. עם הישברו של מדף הקרח, במחצית השנייה של המאה ה-20, התגלה המפרצון.

=== מיפוי המפרצון ===

המפרצון מופה לראשונה על ידי סוקרים גרמנים-בריטיים בשנת 1996.

=== מקור השם ===

המפרץ נקרא על שם היישוב סמוקינה, שלחוף הים השחור, בדרום-מזרח בולגריה.

השם אושר רשמית ב-6 בדצמבר 2010.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18860&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון סמוקיניה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-58.26952240747072,-63.73485233253847,13&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

== הערות שוליים ==

סמוקיניה
סמוקיניה
סמוקיניה